శిరీష్ కుమార్ మెహతా

శిరీష్ కుమార్ మెహతా (28 డిసెంబరు 1926 - 9 సెప్టెంబరు 1942) మహరాష్ట్రకు చెందిన స్వాతంత్ర్య సమరయోధుడు.

జననం 
శిరీష్ కుమార్ మెహతా 1926, డిసెంబరు 28న మహారాష్ట్రలోని నందుర్‌బార్‌ పట్టణంలో జన్మించాడు.

ఉద్యమం 
1942లో బ్రిటిష్ వారికి వ్యతిరేకంగా మహాత్మా గాంధీ క్విట్ ఇండియా ఉద్యమాన్ని ప్రారంభించాడు. నందుర్‌బార్‌ పట్టణంలో ప్రభుత్వానికి వ్యతిరేకంగా జరిగిన నిరసన ప్రదర్శనలకు శిరీష్‌ కుమార్ నాయకత్వం వహించాడు.

మరణం 
1942, సెప్టెంబరు 9న శిరీష్ కుమార్ నాయకత్వంలో నిరసన ర్యాలీ నిర్వహిస్తున్నారు. ఆ విషయం తెలుసుకున్న పోలీసులు మంగళ్ బజార్ ప్రాంతంలో బారికేడ్లను ఏర్పాటు చేశారు. ఆ ప్రాంతానికి నిరసన ర్యాలీ చేరుకోగానే పోలీసులు నిరసనకారులపై లాఠీ ఛార్జ్ చేశారు. చేతిలో భారత జాతీయ జెండాతో, 'వందేమాతరం' నినాదంతో శిరీష్‌ కుమార్‌ ముందుకు కదిలాడు. అతనితోపాటు అనేకమంది నిరసనకారులు పోలీసులకు ఎదురెళ్ళారు. దాంతో పోలీసులు కాల్పులు జరుపగా శిరీష్‌ కుమార్ అక్కడికక్కడే మరణించాడు. అతనితోపాటు ధన్సుఖ్‌లాల్ వాని, ఘనశ్యామ్ దాస్, శశిధర్ కేత్కర్, లాల్దాస్ కూడా మరణించారు.

ఇవి కూడా చూడండి 

 శివ ప్రసాద్ గుప్తా
 శోభన రనాడే

మూలాలు 

1926 జననాలు
1942 మరణాలు
మహారాష్ట్ర స్వాతంత్ర్య సమర యోధులు
గాంధేయవాదులు
మహారాష్ట్ర వ్యక్తులు